cyanic-selkie/wikianc huggingface dataset:
Թութմոս II
Որպես աստվածաշնչյան փարավոն
Թութմոս II-ը «Ելոց գրքի» փարավոնի առավել հավանական թեկնածուներից է։ Ալֆրեդ Էդերսհայմն իր Հին Կտակարանի Աստվածաշնչի պատմության մեջ առաջարկում է, որ Թութմոա II-ը լավագույնս որակվում է Ելից փարավոն լինելու համար՝ հիմնվելով այն փաստի վրա, որ նա ունեցել է կարճատև, բարգավաճ թագավորություն, իսկ հետո հանկարծակի փլուզում, առանց որդի թողնելու (բացառությամբ Թութմոս III-ի), որը կփոխարիներ իրեն։ Նրա այրի Հատշեպսուտը նախ դարձել է ռեգենտ Թութմոս III-ի համար, ապա նաև փարավոն իր իրավունքով։ Էդերսհայմը նշում է, որ Թութմոս II-ի մումիան փարավոնների միակ մումիան է, որի վրա կիստաներ կան, ինչը հնարավոր վկայությունն է այն ժանտախտի մասին, որը տարածվել է այդ ժամանակ Եգիպտոսի և Խեթական կայսրություններում ։ Բացի այդ, երբ Աստվածաշնչում տրված ժամանակագրությունները հասկանալի լինեն անվանական արժեքով, Ելքը տեղի կունենար մ.թ.ա. 1497 թվականին և մոտավորապես կհամապատասխաներ Թութմոսի թագավորության համընդհանուր ճանաչված թվականներին ։
Մոն դ’Օրինի
Բնակչություն
2010 թվականին բնակչությունը կազմել է 686 մարդ։
Տնտեսություն
2010 թվականի տվյալներով 578 աշխատունակ տարիքի մարդկանցից (15-64 տարեկան) 360 -ը տնտեսապես ակտիվ էին, 218 -ը անգործունակ (Ակտիվության ցուցանիշը —62,3 %, 1999 թվականին եղել է՝ 62,3 %)։ 360 աշխատունակ բնակիչներից 298-ը աշխատում էին (179 տղամարդ և 119 կին), անաշխատանք էին 62-ը (22 տղամարդ և 40 կին)։ 218 անգործունակ մարդկանցից 49-ը ուսաանողներ են և աշակերտներ, 55-ը թոշակառու, մնացած 1-ը անգործունակ են ուրիշ պատճառով.
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր
Մարիա Վիտներ
Մարիա Վիտներ (Wittner Mária, ), հունգարացի հեղափոխական, քաղաքական գործիչ։ Մասնակցել է 1956 թվականի Հունգարական հեղափոխությանը։
Կենսագրություն
Վիտները ծնվել է 1937 թվականին Բուդապեշտում։ Հորը չի ճանաչել, մայրը նրան հանձնել է ստնտուի։ Երկու տարեկան հասակում նրան ուղարկել են «Carmelite» մենաստան։ 1948 թվականին հանդիպել է մորը, ով, կարճ ժամանակ անց, նրան թողել է պետական հոգածության ներքո։ Ընդհատելով միջնակարգ դպրոցի դասերը՝ Մարիան «Szolnok»-ում աշխատել է որպես մեքենագրուհի և սղագրող Kiskunhegyes շրջանի խորհրդում։ 1955 թվականին ծնվել է Մարիայի որդին, և կես տարի հետո նա տեղափոխվել է Բուդապեշտ ։
1956 թվականի հեղափոխություն և հետևանքներ
1956 թվականի հոկտեմբերի 23-ին Վիտները մասնակցել է հանրահավաքի և միացել Բուդապեշտի ռադիոյի շենքը պաշարած հեղափոխականներին, որտեղ ծանոթացել է Կատալին Հավրիլայի հետ, և նրանք միասին օգնել են վիրավորներին։ Ավելի ուշ դարձել է «Vajdahunyad» փողոցային դիմադրության խմբի անդամ և իր գործընկերոջ հետ 1956 թվականի հոկտեմբերի 30-ին գրավել X թաղամասի ոստիկանական կենտրոնը՝ զենք գտնելու համար։ Նոյեմբերի 4-ին Üllői út (Դեպի Իլյո) ներխուժման ժամանակ վիրավորվել է ։
Բուժվել է Պետեֆի Շանդոր պետական հիվանդանոցում։ Փորձել է փախչել երկրից, բայց ձերբակալվել է։ Հարցաքննությունից հետո ազատ է արձակվել և փորձել է փախչել երկրից ևս մեկ անգամ, մի քանի շաբաթ անցկացրել Ավստրիայում։ Այնուհետև վերադարձել է Հունգարիա և աշխատել որպես անվարժ բանվոր։ 1957 թվականի հուլիսի 16-ին ձերբակալվել է, մահապատժի է դատապարտվել 1958 թվականի հուլիսի 23-ին։ 1959 թվականի փետրվարի 24-ին երկրորդ վերաքննիչ դատարանը պատիժը փոխարինել է ցմահ ազատազրկման։ 1970 թվականի մարտի 25-ին ազատ է արձակվել ։
Վիտներն աշխատել է որպես դերձակ, հետագայում՝ հավաքարար։ 1980 թվականից ստացել է հաշմանդամության թոշակ։ Մինչև Հունգարիայում քաղաքական համակարգի փոփոխության ավարտ ակտիվորեն ներգրավված է եղել 1956 թվականի հեղափոխության վետերանական կազմակերպությունների տարբեր աշխատանքներում։
Պարգև
1991 թվականին արժանացել է Հունգարիայի Հանրապետության Մեծ խաչ Պատվո շքանշանի ։
Քաղաքական գործունեություն
2006 և 2010 թվականների Հունգարիայի խորհրդարանական ընտրությունների ժամանակ «Ֆիդես» Հունգարիայի քաղաքացիական միության ցուցակից ընտրվել է պատգամավոր։ 2006 թվականի մայիսի 30-ից մինչև 2010 թվականի մայիսի 13-ը եղել է Զբաղվածության և աշխատանքի խորհրդարանական կոմիտեի անդամ։ 2010 թվականի մայիսի 14-ին նշանակվել է Մարդու իրավունքների, ազգային փոքրամասնությունների, քաղաքացիական և կրոնական հարցերի կոմիտեի անդամ ։
Ծանոթագրություններ
Կատեգորիա:Հունգարացի հեղափոխականներ Կատեգորիա:Հունգարիայի քաղաքական գործիչներ
Այմակ բարբառ
Այմակ բարբառ, Աֆղանստանում խոսվող մոնղոլերենը, որն զգալի ազդեցություն է կրել պարսկերենից ։ Այս լեզվով խոսում են կենտրոնական Աֆղանստանի հյուսիս-արևմուտքում, արևելյան Իրանում և Տաջիկստանում։ Այմակ ժողովրդի հիմնական խոսվածքն է։ Այն շատ նման է խորասանի և դարի բարբառներին ։ Ենթադրաբար այմակներն ունեն 5-15 % գրաճանաչություն ։
Բարբառներ
Այմակի ենթաբարբառները.
Հնչյունաբանություն
Հնչյունաբանորեն՝ արևելյան պարսկերենի բարբառներից մեկն է և նման է դասական պարսկերենին։
Ծանոթագրություններ
Կատեգորիա:Աֆղանստանի լեզուներ Կատեգորիա:Իրանի լեզուներ Կատեգորիա:Տաջիկստանի լեզուներ
Նիշա
Նիշա, գյուղ Արևմտյան Հայաստանում, Վանի վիլայեթի Ջուլամերկի գավառակում ։ Գտնվում էր Ջուլամերկ քաղաքից 20 կմ արևմուտք, լեռնային վայրում։
Բնակչություն
XX դարի սկզբին ուներ 57 տուն բնակիչ ։
Արսեն Արքեպիսկոպոս Բերբերյան
Արտաքին հղումներ
Կատեգորիա:1937 ծնունդներ Կատեգորիա:Հոկտեմբերի 26 ծնունդներ Կատեգորիա:2013 մահեր Կատեգորիա:Նոյեմբերի 16 մահեր Կատեգորիա:Հայ հոգևորականներ Կատեգորիա:Արքեպիսկոպոսներ Կատեգորիա:Էջմիածնի Գևորգյան ճեմարանի սաներ
Երևանի N8 արհեստագործական պետական ուսումնարան
Երևանի N8 արհեստագործական պետական ուսումնարան-ը արհեստագործական պետական ուսումնարան է Երևանում։ Հիմնվել է 1976 թ. օգոստոսի 17-ին, ներկայիս ուսումնարանի տնօրենը Մարիամ Հակոբյանն է, փոխտնօրեններն են Տաթև Տոնոյանը և Հասմիկ Գրիգորյանը։ Ուսուցչական կազմում կա ավելի քան 20-ից ավել ուսուցիչ և աշխատակից ։
Պատմություն
ՀՀ Կրթության և գիտության նախարարության «Երևանի N8 արհեստագործական պետական ուսումնարան» -ը հիմնադրվել է 1976 թվականի օգոստոսի 17 –ին՝ «N2 միջնակարգ պրոֆտեխնիկական ուսումնարան» անվամբ, հիմնադիր տնօրեն Էռնեստ Խանումյան։ Վերոնշյալ թվականին ուսումնարանում ուսուցանվել են հետևյալ մասնագիտությունները. 1984 թվականի նոյեմբերից ուսումնարանը վերանվանվել է և դարձել «N 23 պրոֆտեխնիկական ուսումնարան», 2002 թվականի դեկտեմբերի 11 –ին՝ « N 23 ավագ դպրոց», իսկ 2004 թվականի նոյեմբերի 18 –ին՝ Երևանի N8 արհեստագործական պետական ուսումնարան։ Ուսումնարանը տիպային է, հագեցած է նյութատեխնիկական բազայով,արհեստանոցներով, լաբորատորիաներով, ունի առանձին ատաղձագործական արհեստանոց՝ հագեցած բազմաբնույթ աշխատանքային հաստոցներով։ Ուսանողները մասնակցում են տարաբնույթ օլիմպիադաների, մրցույթների, ցուցահանդեսների, էքսպոների, ուսանողական միջոցառումների,արժանանում պատվավոր պարգևների և շնորհակալագրերի ։
Հավելյալ տեղեկություն
Տրվում է կրթաթոշակ 4650 դրամ, համալրելով բանկային քարտին, որը տալիս է ուսումնարանը։ Հաստատությունում ընդունելությունն իրականացվում է առանց ընդունելության քննությունների`մրցութային հիմունքով։ Ուսուցումը կատարվում է հիմնական կրթության հիմքով՝ 3 տարի տևողությամբ անվճար, տրվում է պետական դիպլոմ։
Աղբյուրներ
Կատեգորիա:Ուսումնական հաստատություններ Կատեգորիա:1976 հիմնադրումներ Երևանում
Լետկի (գյուղ, Դերաժնյայի շրջան)
Լետկի (Літки), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Լետկի գյուղում բնակվում էր 390 մարդ։ Բնակավայրը զբաղեցնում է 1512 կմ² տարածք։ Բնակչության խտությունը կազմում էր 257,94 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1497 թվականին հիմնադրված բնակավայրեր
(4188) Կիտեժ
Միջին հեռավորությունը Արեգակից կազմում է 2,335242 ա. մ., առավելագույնը մոտենում է 1,9848 ա. մ. հեռավորության վրա և հեռանում 2,6857 ա. մ. ։ Արեգակի շուրջ մեկ ամբողջական պտույտ է կատարում 1303,46 երկրային օրվա ընթացքում, իր ուղեծրով շարժվելով միջինում 0,276189 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,12° անկյուն։
Ըստ Տոլենի սպեկտրալ դասակարգման պատկանում է V դասին ։
Արտաքին հղումներ
Կատեգորիա:Աստերոիդների դաս V Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մելիք Եգան
Մելիք Եգան (ծնվ. անհտ - 1744), քաղաքական-ռազմական գործիչ, դիվանագետ, Դիզակ գավառի տիրակալ, Խամսայի մելիքությունների ընդհանուր կառավարիչ, Մելիք-Եգանյաններ տոհմի հիմնադիր։ («Մելիք» արաբերեն՝ տիրակալ։ «Եգանը»՝ Հովհաննես հատուկ անվան աղճատված ձևն է սյունեցիների բարբառում։)
Եգան և Նադիր
Նադիր շահը Եգանի խորհրդով ու աջակցությամբ կարողանում է հուսալի հիմքեր ստեղծել դեպի Հայաստան նոր արշավանքի համար։ Նադիրը այցելում է Էջմիածնի Մայր Տաճար, մասնակցում պատարագի, ծունկի գալիս և արցունքն աչքերին աղոթում քրիստոնյաների հետ միասին, ինչը ցնցող տպավորություն է թողնում ժողովրդի վրա։ Եգանի հեղինակությամբ և եկեղեցու կոչով դեպի Հայաստան արշավանքում համախմբվում են Երևանի, Գեղարքունիքի, Սյունիքի, Արցախի հայ մելիքները, ընդհանուր՝ մոտ 20.000 զինվոր (նախորդ արշավանքի ժամանակ մասնակցել էր 1.250 հայ զինվոր, իսկ եկեղեցին չեզոքության կոչ էր արել)։
Եգան և Աննա Յոհանովնա
Ռուսական վտանգը չեզոքացնելու համար Եգանը, որպես Նադիրի լիազոր ներկայացուցիչ՝ Իրանի դիվանագիտական պատվիրակության կազմում ռազմական կցորդ, 1732 թվականին գնում է Սանկտ Պետերբուրգ, բանակցում ցարուհի Աննա Յոհանովնայի հետ, խոստանում՝ դեպի Հայաստան արշավանքի ժամանակ չանցնել 1724 թվականի պայմանագրով հաստատված Ռուսաստանի սահմանը, իսկ արշավանքի ժամանակ անձամբ պաշտպանել ռուսների անվտանգությունը, ներդրումները, շահերը։ Ցարուհին խոստանում է չհարձակվել Պարսկաստանի դեմ, իսկ Եգանին շնորհում է ռուս գեներալի կոչում։ Այդպիսով, Նադիրն ու Եգանը, չեզոքացնելով հյուսիսից ռուսական հնարավոր ներխուժման վտանգը, 1733 թվականին սկսում են նոր արշավանք։
Եղվարդի ճակատամարտ
Մելիք Եգանի և Նադիրի համատեղ ռազմական հաջողություններից է 1733 թ. Սարը Մուստաֆա փաշայի 40.000-անոց զորքի կոտորածը։ Իրանական և օսմանյան զորքերի միջև խոշոր և վճռական ճակատամարտը տեղի է ունենում 1735 թ. հունիսի 14-ին Եղվարդ գյուղի մոտ, որտեղ օսմանցիները պարտվում են։ Եղվարդի ճակատամարտում իրանական բանակի կազմում կռվում էին հայկական 6 զորախումբ, մելիք Եգանի, մելիք Շահնազարի, մելիք Հակոբջանի և մյուս հայ մելիքների ղեկավարությամբ։ Եղվարդի ճակատամարտից հետո հայ-պարսկական զորքերը գրավում են Կարսից մինչև Կարին ու Բայազետ ընկած տարածքները։ Թուրքիան զորքերը դուրս է բերում Երևանի, Թիֆլիսի և Գանձակի բերդերից և Անդրկովկասից։ 1736 թ. Էրզրումում Իրանի և Թուրքիայի միջև կնքվում է պայմանագիր, որով Թուրքիան ճանաչում է Իրանի տիրապետությունը Արևելյան Հայաստանում և Արևելյան Վրաստանում։
Եգանին խանի տիտղոսի շնորհում
Հայաստանը թուրքերից ազատագրելուց հետո, Նադիր շահը արտոնություններ է շնորհում հայ առևտրականներին, հարկերից ազատում հայ եկեղեցուն և գյուղացիներին, Եգանին շնորհում է խանի տիտղոս, և հայկական 6 մելիքությունների վրա կարգում բեկլարբեկի (իշխանաց-իշխան)։ Եգանի պահանջով ազատվում են նաև նախորդ պատերազմից հետո գերված և Թուրքիա աքսորված 7.500 հայ գերիները։
Խամսայի Մելիքությունների ձևավորում
1736 թվականին ձևավորվում է հայկական ինքնավարություն և կոչվում է «Խամսայի մելիքություններ»։ Դրանց մեջ են մտնում Թալիշի, Չարաբերդի, Խաչենի, Վարանդայի, Քոչիզի և Դիզակի մելիքությունները։ Խամսայի մելիքությունների ընդհանուր կառավարիչ է ճանաչվում Եգանը։ Նա ուղղակիորեն ենթարկվում է Նադիր շահի եղբայր Իբրահիմ խանին, որը նստում էր Ատրպատականի Թավրիզ քաղաքում։ Մելիք-Եգանի մոտ էին հավաքվում Արցախի մելիքությունների հարկերը և նրա միջոցով հանձնվում շահական գանձարան։
Մելիք Եգանի ապարանքի պեղումներ
Մելիք Եգանի ապարանքի տարածքում պեղումները իրականացվել են 2010 թվականի հուլիս-օգոստոս ամիսներին ՀՀ ԳԱ հնագիտության և ազգագրության ինստիտուտի Միջնադարի հնագիտության բաժնի արշավախմբի կողմից։ Աշխատանքները իրականացվել են ԱՀ կառավարությանն առընթեր զբոսաշրջության վարչության նախաձեռնությամբ։ Պեղումների նպատակն էր հնարավորինս վերականգնել ապարանքի նախնական տեսքը՝ այն զբոսաշրջության կենտրոն դարձնելու ակնկալիքով։ 2010 թվականի պեղումները հիմնականում կատարվել են ապարանքի Ընդունարանի ներսում, նրա հյուսիսային, հարավ- արևելյան, հարավ- արևմտյան հատվածներում և տանիքում։ Ընդունարանը թեթևակի շեղված քառանկյուն հատակագծով և թաղակապ ծածկով դահլիճ է, որի շարունակությունը կազմում է նախասրահը։ Շքամուտքը կամարակապ է, սրբատաշ քարերով շարվածք։
Մելիք Եգանի ապարանքի ընդունարանի արձանագրություն
Պեղումների արդյունքում Մելիք Եգանի ապարանքի պատին հայտնաբերվել է հետևյալ արձանագրությունը. «1737 թ.: Այսպես է, որ ես՝ Ղուկաս վարդապետի որդիս, որ իմ անունն է Մելիք Եգան, նախապես ժողովուրդն ինձ տանուտեր կարգեց։ Դրանից հետո, երբ երկիրը խառնակության մատնվեց, Հուսեյնի որդի շահ Թահմասպ թագավորին որոշ ծառայություն մատուցեցի, և նա ինձ մելիքություն տվեց։ Այնուհետև օսմանցին եկավ և նրա ձեռքից վերցրեց։ Սրան էլ այս չափ ծառայություն ցույց տվի, որ երբ եկան Դիզակ, ես չթողեցի, որ հայերին այստեղից գերի տանեն։ Շահ Նադիր զորեղ թագավորը իր զորքով եկավ, երկիրն օսմանլուի ձեռքից առավ։ Նրան էլ այնքան ծառայություն մատուցեցի, որ նա քրիստոնյա ազգի 6 մահալների՝ Թալիշի, Չարաբերդի, Խաչենի, Վարանդայի, Քոչիզի և Դիզակի վրա ինձ որպես խան և բեկլարբեկի կարգեց, շնորհ արեց։ Ով հետո կարդա, այս գրությունից կիմանա, որ մեր որպիսությունը այսպես է եղել և թող մի ողորմի ասի։ Եղավ։ Ամեն»:
Աղբյուրներ
Կատեգորիա:Հայ քաղաքական գործիչներ Կատեգորիա:Մելիք-Եգանյաններ Կատեգորիա:Հայ ռազմական գործիչներ
Ուլյանիկի (գյուղ, Ռոժիշչեի շրջան)
Ուլյանիկի (Уляники), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1946 թվականին։
2001 թվականի տվյալներով Ուլյանիկի գյուղում բնակվում էր 596 մարդ։ Բնակավայրը զբաղեցնում է 2985 կմ² տարածք։ Բնակչության խտությունը կազմում էր 199,66 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռոժիշչեի շրջանի բնակավայրեր Կատեգորիա:Ուկրաինայի գյուղեր Կատեգորիա:1946 թվականին հիմնադրված բնակավայրեր
Պոնտեդերա
Պոնտեդերա (Pontedera), կոմունա Իտալիայում, գտնվում է Տոսկանա մարզում՝ Պիզա գավառում։
Բնակչությունը կազմում է 27808 մարդ (ըստ 2008 թվականի տվյալների)։ Բնակչության խտությունը կազմում է 606 մարդ/կմ²։ Զբաղեցնում է 46 կմ² տարածք։ Փոստային ինդեքս՝ 56025։ Հեռախոսային կոդը՝ 0587։
Բնակավայրի հովանավորը համարվում է San Faustino martire-ն։
Ժողովարդագրություն
Բնակչության աճը։
Էկոնոմիկա
Քաղաքում տեղակայված է շտաբակայան և արտադրական ձեռնարկատիրություններ, որոնք արտադրում են Piaggio-ի մոտոցիկլներ և մոտոռոլերներ, նաև այստեղ տեղակայված է գինեգործական Castellani Spa ընկերությունը։
Արտաքին հղումներ
Կատեգորիա:Իտալիայի բնակավայրեր
Չերոկի շրջան (Այովա)
Չերոկի շրջան (Cherokee County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.494 կմ² է, բնակչությունը՝ 12.072 մարդ (2010 թ. տվյալներով)։ Շրջկենտրոնն է Չերոկի բնակավայրը։ Կազմավորվել է 1851 թ.։
Կատեգորիա:Այովայի շրջաններ
Պիղատոս Պոնտացի
Պիղատոս Պոնտացի, Պիղատոս Պnնտիուս (Pontius Pilatus, ), հռոմեական կառավարիչ Հուդա նահանգում մ․ թ․ 26-36 թվականներին։ Ըստ անտիկ հեղինակների, վարել է հարկային դաժան քաղաքականություն, անարգել հրեաների կրոնական հավատալիքներն ու սովորույթները, անխնա ճնշել ժողովրդական ապստամբությունները։ Համաձայն Հովսեպոս Փլավիոսի և նոր-կտակարանային ավանդության՝ Պիղատոս Պոնտացին, հակառակ իր ներքին համոզմունքի, Հիսուս Քրիստոսին դատապարտել է խաչելության։ Արյունահեղության մեջ անմեղությունը խորհրդանշող հին հրեական սովորույթի համաձայն՝ Պիղատոս Պոնտացին ժողովրդի առջև ձեռքերը ջրով լվացել է (այստեղից էլ՝ «ձեռքերը լվանալ» հայտնի արտահայտությունը)։ Արյունոտ հաշվեհարդարի ենթարկված սամարիացիների բողոքով 36 թվականին հեռացվել է պաշտոնից և ուղարկվել Հռոմ՝ պատասխանատվության։ Նրա հետագա ճակատագիրն ստույգ հայտնի չէ (համաձայն Եվսեբիոս Կեսարացու՝ ինքնասպան է եղել, ըստ այլ հաղորդումների՝ նրան մահապատժի է ենթարկել Ներոն կայսրը)։ Պիղատոս Պոնտացու հանդեպ քրիստոնեության սկզբնական թշնամանքն աստիճանաբար անցել է, և «զղջացող» ու «քրիստոնեություն ընդունող» Պիղատոս Պոնտացին մտել է մի շարք նորկտակարանային պարականոններում, կնոջ հետ միասին նույնիսկ սրբացվել ղպտական եկեղեցուց։ Պիղատոս Պոնտացու կերպարն արտացոլվել է գեղարվեստական գրականության մեջ (Մ. Բուլգակովի «Վարպետն ու Մարգարիտան», Ա. Ֆրանսի «Հուդայի կառավարիչը») և կերպարվեստում (Ռեմբրանդտի «Քրիստոսը Պիղատոսի առջև» և այլն)։
Ծանոթագրություններ
Կատեգորիա:Հռոմեական կառավարիչներ
Սաթիկ Սեյրանյան
Սաթիկ Գերասիմի Սեյրանյան, հայ լրագրող, հաղորդավար։ Հայաստանի ժուռնալիստների միության նախագահ (2017) ։
Կենսագրություն
Սաթիկ Սեյրանյանը ծնվել է 1974 թվականին Երևանում։ Սովորել է Երևանի թիվ 10 հայագիտական թեքումով դպրոցում, ավարտել Երևանի պետական համալսարանի բանասիրության ֆակուլտետը։ 1989-1991 թվականներին եղել է «Պիոներ կանչ» թերթի «Շավիղ» պատանեկան խմբագրության անդամ և թերթի թղթակից։ 1994-1997 թվականներին աշխատել է «Շրջան», 1997 թվականից՝ «Հայկական ժամանակ» թերթերում, 2000 թվականից՝ «Ազատություն» ռադիոկայանում, 1997-2003 թվականներին՝ «Առավոտ» օրաթերթում։ Թղթակցել է «Գարուն», AIM, IN VITRO, մոսկովյան «S» ամսագրերին, ինչպես նաև սփյուռքում հրատարակվող տարբեր պարբերականների։ 2001-2002 թվականներին եղել է Հայաստանում իտալական «Renco» ընկերության տեղեկատվության և հասարակայնության հետ հարաբերությունների ղեկավար, 2003-2004 թվականներին եղել է «Արսօյլ» ընկերության տեղեկատվության և հասարակայնության հետ հարաբերությունների ղեկավար։ 2004 թվականին հիմնադրել է «Անկախ տեղեկատվական միջոցների աջակցության» հիմնադրամը, 2004 թվականին հիմնադրել և խմբագրում է «168 ժամ» թերթը և www.168.am կայքը, 2007 թվականին հիմնադրել է «3 միլիոն» ամսագիրը, 2008 թվականին ստեղծել է «Pressing» քաղաքական-հասարակական վերլուծական փակ ակումբը։ 2013-2018 թվականը վարել է «Արմենիա» հեռուստաընկերության «Ռ-Էվոլյուցիա» հաղորդաշարը։ 2019 թվականից վարում է «Պրեսսինգ» հաղորդաշարը։
Ծանոթագրություններ
Կատեգորիա:Հայ լրագրողներ Կատեգորիա:Հայ հաղորդավարներ Կատեգորիա:ԵՊՀ շրջանավարտներ Կատեգորիա:Մովսես Խորենացու մեդալակիրներ Կատեգորիա:Հայաստանի ժուռնալիստների միության անդամներ
Նրբագեղ բառերի այգի
Նրբագեղ բառերի այգի (ճապոներեն՝ 言の葉の庭, կոմոնոհա նո նիվա) լիամետրաժ անիմացիոն ֆիլմ, ստեղծվել է CoMix Wave Films ստուդիայում։ Ֆիլմի ռեժիսորը և սցենարիստը եղել է Մակոտո Սինկայը։ Ֆիլմի պրեմիերան կայացել է «Ոսկե ափ» փառատոնի ժամանակ, ապրիլի 28ին Ավստրալիայում։ Ֆիլմի վարձույթը Ճապոնիայում սկսել է 2013 թվականի մայիսի 31-ին։ Ի պատիվ այդ իրադարձության NTV ալիքի ընթացքում Սինկայի նախորդ աշխատանքի՝ «Ամպերի ետևում» ֆիլմի հեռարձակման ժամանակ ցուցադրվել է նոր ֆիլմի հինգ րոպեանոց թրեյլերը ։
Սյուժե
Տակաոն երզում էր ապագայում դառնալ կոշիկի դիզայներ, անձրևային օրերի ժամանակ հնարավորությունը չի կորցնում բացակայել դպրոցից։ Երբ անձրև է գալիս, Տակաոն կանգ է առնում ճապոնական ոճով գեղեցիկ այգում, որտեղ նա սիրում է նկարել կոշիկի ուրվագծեր։ Մի օր անձրևին նա այգում հանդիպում է մի խորհրդավոր կնոջ՝ Յուկինոյին, որը տեսքով նրանից ավելի մեծ է երևում։ Յուկինոն և Տակաոն առաջին անգամը չէ, որ հանդիպում են այգում և խոսում են թեթև թեմաներից, բայց դա լինում էր միայն անձրևային օրերին։ Շուտով նրանք ավելի են մտերմանում, քան ուղակի բարեկամներ, բայց շուտով անձրևային օրերը պետք է վերջանան։
Սաունտրեկ
Անիմեի երգը գրել է տաղանդավոր կոմպոզիտոր Դաիսուկե Կասիվան, որը համատեղում է իր երաժշտության մեջ նեոդասական և էմբիենտ։ Դաիսուկե Կասիվան փոխարինեց կեմպոզիտոր Տեմենային այդ նախագծում։
Ֆիլմի մշակումը
Որպես ֆոն ֆիլմում հիմնականում օգտագործվել են Shinjuku Gyoen այգում արված լուսանկարներ ։
DVD-ով թողարկում
2013 թվականի օգոստոսի 28-ին «Reanimedia» ընկերությունը հայտարարեց, որ ստացվել է Ռուսաստանում ֆիլմը թողարկելու արտոնագիր։ Անիմեն սկավառակի վրա սկավառակի վրա Ռուսաստանում թողարկվել է 2014 թվականի սեպտեմբերի 16-ին։
Ծանոթագրություններ
Կատեգորիա:Ճապոներեն ֆիլմեր Կատեգորիա:2013 ֆիլմեր
Մորֆոլոգիական անալիզ
Մորֆոլոգիական անալիզ, երկրակեղևի նորագույն շարժումների բնույթը և զարգացման պատմությունը որոշելու մեթոդ՝ հիմնված արտածին պրոցեսների և ժամանակակից գեոմորֆոլոգիական կառուցվածքի ուսումնասիրման վրա։ Մեթոդի հիմքում ընկած է ռելիեֆի ձևավորման մասին պատկերացումը ներծին և արտածին ուժերի անընդհատ փոխազդեցության ընթացքում։ Առաջարկել է Վ․ Պենկը, 1924 թվականին։
Կատեգորիա:Աշխարհագրություն
Նազիկ Բաղդասարյան
Նազիկ Բաղդասարյան, դերասանուհի։
Կենսագրություն
Նազիկ Բաղդասարյանը ծնվել է 1988 թվականի հուլիսի 3-ին, Երևան քաղաքում ։ Նրա քույրը պարուհի Աննա Քալաշյանն է, ամուսինը՝ դերասան Արթուր Գեղամյանը ։
Միջնակարգ կրթությունը ստացել է 2005 թվականին՝ Երևանի Նիկոլ Աղբալյանի անվան թիվ 19 միջնակարգ դպրոցում։ 2006-2010 թվականներին կրթությունը շարունակել է Երևանի թատրոնի և կինոյի պետական ինստիտուտի դերասանական ֆակուլտետում` Տիգրան Գևորգյանի արվեստանոցում։ 2010 թվականից որպես դերասանուհի աշխատանքի է անցել Երևանի Պատանի հանդիսատեսի պետական թատրոնում։ Նկարահանվել է ֆիլմերում, գովազդային հոլովակներում, ելույթ է ունեցել ներկայացումներում։
Լոզովոե (քաղաքատիպ ավան, Ուկրաինա)
Լոզովոե (Лозове), քաղաքատիպ ավան Ուկրաինայի Խմելնիցկիի մարզի Դերաժնյայի շրջանում։ Բնակավայրը նախկինում նաև անվանվել է Տորֆորազրաբոտկա։ Հիմնադրվել է 1929 թվականին։
2001 թվականի տվյալներով Լոզովոե քաղաքատիպ ավանում բնակվում էր 1 639 մարդ։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի քաղաքատիպ ավաններ Կատեգորիա:1929 թվականին հիմնադրված բնակավայրեր
(4189) Սայանի
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աբուռ
Աբուռ, գյուղ Արևելյան Հայաստանում, Կարսի մարզի Արդահանի գավառում, Կուր գետի ակունքների շրջանում։
XX դարի սկզբերին արդեն հայաբնակ չէր։ Ուներ 18 տուն քուրդ և վրացի բնակիչ։ Բնակչությունը զբաղվում էր անասնապահությամբ և երկրագործությամբ։ Գյուղն ուներ անշուք եկեղեցի ։
Բնակչության մասին տվյալներ չեն պահպանվել։
Նիժնիե Կարամալի (գյուղ, Երմեկեևսկի շրջան)
Նիժնիե Կարամալի (Нижние Карамалы, Түбәнге Ҡарамалы), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 375 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Երմեկեևսկի շրջանի բնակավայրեր
Հայկազյան հայագիտական հանդես
Հայկազյան հայագիտական հանդես, տարեգիրք։ Բեյրութի Հայկազյան համալսարանի հայագիտական ամբիոնի հրատարակություն։ Լույս է տեսել 1970-1974 թվականներին, 1977-1984 թվականներին և 1991 թվականից Բեյրութում։ Հիմնադիր-խմբագիր՝ Երվանդ Քասունի (1970-1984)։ 1991 թվականից պատասխանատու խմբագիրն է Անդրանիկ վարդապետ Կռանյանը։ 1991 թվականից խմբագրական կազմի անդամներ են հանդիսացել նաև Պարույր Աղպաշյանը, Կարո Հովհաննեսյանը, Լեռն Վարդանը, Արշալույս Թոփալյանը, ժիրայր Դանիելյանը, Անդրանիկ Տագեսյանը, Արտա Էքմեքճին, Արա Սանջյանը, Արմեն Յուրնեշլյանը ։
Նպատակ
Նպատակն է քաջալերել սփյուռքի, մասնավորապես՝ լիբանանահայ մտավորականների գործուն էությունը հայագիտության բնագավառում, աջակցել նրանց և Հայաստանի գիտնականների համագործակցությանը։ Տպագրում է հայոց լեզվին, պատմությանը, մշակույթին, գրականությանը, պատմագիտությանը, ճարտարապետական հուշարձաններին վերաբերող հոդվածներ, անտիպ փաստագրական նյութեր ու գրախոսականներ հայերեն, նաև արաբերեն և արևմտաեվրոպական լեզուներով։ Ծանոթացնում է նորահայտ հայկական ձեռագրերին, ՀՀ-ում և սփյուռքում հրատարակվող հայագիտական գործերին, տեղեկություններ հաղորդում հայագիտությանը նվիրված միջազգային համաժողովների մասին։
Նյութեր
Տարեգրքում տպագրվել են Հ․ Օշականի «Խաչատուր Աբովյան, Գ․ Սունդուկյանց» (1971), Հ․ Սիրունու «Հայկական տեղաշարժերը Արևելյան Եվրոպայի քարտեզին վրա» (1972), Բ․ Ուլուբաբյանի և Մ․ Հասրաթյանի «Դադիվանք» (1980) և «Խուդավանք-Խաթրավանք» (1982-1984), Ե․ Քասունու «Շումերների և հայ շումերական հարաբերությունների հարցի մասին» (1980), Վ․ Թաթիկյանի «Հայկական գորգարվեստ» (1981) և այլ ուսումնասիրություններ։
Չիկասո շրջան (Այովա)
Կատեգորիա:Այովայի շրջաններ
Շաբաթան (Հեքյարիի գավառ)
Շաբաթան, գյուղ Արևմտյան Հայաստանում, Վանի վիլայեթի Հեքյարիի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ելեցկայա Լոզովկա
Ելեցկայա Լոզովկա (Елецкая Лозовка), գյուղ Ռուսաստանի Լիպեցկի մարզի Խլևենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Խլևենսկի շրջանի բնակավայրեր
Ստորին Օդես
Ստորին Օդես (Нижняя Одес), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի աջ ափին՝ 370 կմ հեռավորության վրա։ Գետի երկարությունը կազմում է 80 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Զարուդիե (գյուղ, Ռոմնիի շրջան)
2001 թվականի տվյալներով Զարուդիե գյուղում բնակվում էր 429 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Գանձակ (լեռ)
Գանձակ, լեռնագագաթ Հայաստանի Վայոց ձորի մարզում, Վայքի լեռների հյուսիսարևմտյան լանջին, Մոզրով գյուղից 2,5 կմ հարավ-արևմուտք։ Բարձրությունը 2374 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Վայոց ձորի մարզի լեռներ
Կալնայա (գյուղ, Դերաժնյայի շրջան)
Կալնայա (Кальна), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Կալնայա գյուղում բնակվում էր 673 մարդ։ Բնակավայրը զբաղեցնում է 2902 կմ² տարածք։ Բնակչության խտությունը կազմում էր 231,91 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1860 թվականին հիմնադրված բնակավայրեր
Բերտրիկուր
Բերտրիկուր (Bertricourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գինիկուր կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02076:
Բնակչություն
2010 թվականին բնակչությունը կազմել է 156 մարդ ։
Տնտեսություն
2010 թվականի տվյալներով 95 աշխատունակ բնակիչներից 72-ը (15-64 տարեկան) տնտեսապես ակտիվ են, 23-ը՝ պասիվ (ակտիվության ինդեքսը՝ 75,8%, 1999 թվականին 79,1% էր)։ 72 ակտիվ բնակիչներից 70-ը (39 տղամարդ և 31 կին) աշխատում են, գործազուրկ էր 2-ը (0 տղամարդ և 2 կին)։ 23 պասիվներից 9-ը աշակերտներ և ուսանողներ են, 7-ը՝ թոշակառուներ, 7-ն էլ պասիվ են այլ պատճառներով.
Արտաքին հղումներ
Կատեգորիա:Ֆրանսիայի կոմունաներ Կատեգորիա:Էնա գավառի բնակավայրեր Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Աբուսանգ
Աբուսանգ, գյուղ Արևմտյան Հայաստանում, Բիթլիսի վիլայեթի Մշո գավառի Մուշ գավառակում, Մուշ քաղաքից 19 կմ արավ-արևմուտք։ Գտնվում էր արգավանդ սարահարթում ։
Ծանոթագրություններ
Կատեգորիա:Արևմտյան Հայաստանի գյուղեր
Դաշտանային ցիկլ
Դաշտանային ցիկլը բնորոշ է մարդուն, պրիմատներին պատկանող որոշ ձևերի և կետերին։ Դաշտանային ցիկլն ներառում է 3 փուլ՝ մենստրուալ, պրոլիֆերատիվ և սեկրետոր։
Կանանց մոտ 46-54 տարեկան հասակում, մոտ 500 ցիկլից հետո տեղի է ունենում դաշտանադադար՝ մենոպաուզա։ Դաշտանադադարի հետևանքով ձվարանները ֆոլիկուլոտրոպ և լյուտեինոտրոպ հորմոնների նկատմամբ դառնում են ոչ զգայուն։
Դաշտանային ցիկլի տևողությունը
Դաշտանային ցիկլի տևողությունը 28 ±7 օր է։ Դաշտանային ցիկլի տևողությունը պայմանավորված է կնոջ օրգանիզմում կատարվող ֆիզիոլոգիական փոփոխություններով։
Տերմինաբանություն
Մենարխեն՝ առաջին դաշտանը հանդիսանում է սեռական հասունացման առաջին նշանը, որ կինը պատրաստ է բեղմնավորման։ Միջինում մենարխեն սկսվում է 12-14 տարեկանում, նորման համարվում է 9-15 տարեկանը (9 տարեկանում վաղ մենարխե, 15 տարեկանում առաջնային ամենորեա)։ Առաջին դաշտանային ցիկլի ի հայտ գալը կապված է ժառանգականության, սննդակարգի և օրգանիզմի ընդհանուր վիճակի հետ։
Դաշտանային ցիկլի ավարտը սկսվում է 40-58 տարեկանում (միջինում 47-50 տարեկան), կլիմաքսի շրջանում տեղի է ունենում բեղմանավորման ունակության կորուստ։ Մենոպաուզայի սկիզբը (կլիմաքսի ժամանակ դաշտանային ցիկլը կա՛մ ոչ պարբերական է, կա՛մ լրիվ դադարած) կապված է հիմնականում ժառանգականության, մի քանի հիվանդությունների և որոշ բժշկական միջամտությունների հետ, որոնք կարող են վաղ մենոպաուզայի պատճառ հանդիսանալ։
Փուլերը
Գործընթացները, որոնք տեղի են ունենում դաշտանային ցիկլի ժամանակ, բնութագրվում են, որպես ձվարաններում (ֆոլիկուլյար, օվուլյար և լյետեինային) և արգանդի լորձաթաղանթում (մենստրուալ, պրոիֆերատիվ և սեկրետոր) կատարվող փոփոխություններին բնորոշ փուլեր։
Ֆոլիկուլյար (մենստրուալ փուլ)
Մենստրուալ փուլն իրենից ներկայացնում է էնդոմետրիումի ֆունկցիոնալ շերտի շերտազատման հետևանքով արգանդային արյունահոսություն, որը տեղի է ունենում ձվարանային (օվուլյար) ցիկլի վերջում, բեղմնավորման բացակայության դեպքում։ Դաշտանի առաջին օր է համարվում ձվարանի ֆոլիկուլյար փուլի կամ արգանդի մենստրուալ փուլի սկզիբը։ Ֆոլիկուլյար փուլի տևողությունը, որի ընթացքում տեղի է ունենում դոմինանտ ֆոլիկուլի հասունացում, յուրաքանչյուր կնոջ համար անհատական է, 7-22 օր, միջինում 14 օր։
Ֆոլիկուլային փուլը (նաև օվարիալ փուլը) սկսվում է հիպոթալամուսում գոնադոլիբերինների արտազատմամբ, որը խթանում է ադենոհիպոֆիզում ֆոլիկուլխթանիչ և լյուտեինացնող հորմոնների սեկրեցիան։ Էստրադիոլի սեկրեցիայի ցածր մակարդակը ճնշում է ֆոլիկուլխթանիչ հորմոնի և լյուտեինացնող հորմոնի սեկրեցիան, պահպանելով այս հորմոնների սեկրեցիայի ցածր մակարդակը։ Ֆոլիկուլխթանիչ հորմոնի ազդեցությամբ ձվարաններում սկսում են զարգանալ մի քանի ֆոլիկուլներ, որոնցից մեկը դառնում է դոմինանտ ֆոլիկուլ և պարունակում է ՖԽՀ-ի և ԼՀ-ի ընկալիչների ավելի մեծ քանակ, իսկ մնացած ֆոլիկուլները ենթարկվում են ատրեզիայի։ Այս փուլում տեղի է ունենում ֆոլիկուլների աճ, զարգացում  և հասունացում։  Էստրադիոլի քանակն աստիճանաբար աճում է, բայց չնայած նրան, որ էստրադիոլի ցածր քանակը ճնշում է գոնադոտրոպ հորմոնների սեկրեցիան, էստրադիոլի բարձր կոնցենտրացիան հակառակը՝ խթանում է գոնադոտրոպ հորմոնների սեկրեցիան, քանի որ այն բերում է հիպոթալամուսում գոնադոլիբերինների արտազատման մեծացմանը։ Այս երևույթն ավելի ակնառու է լյուտեինացնող հորմոնի համար, քանի որ էստրադիոլի բարձր կոնցենտրացիան բարձրացնում է ադենոհիպոֆիզի լյոտեինացնող հորմոն արտազատող բջիջների զգայունությունը գոնադոլիբերինների նկատմամբ։  Ֆոլիկուլները ունեն լյուտեինացնող հորմոնի բազմաթիվ ընկալիչներ, որով էլ պայմանավորված է նրանց  բարձր զգայունությունը լյուտեինացնող հորմոնի նկատմամբ։ Ֆոլիկուլը չափերով մեծանում է այնքան ժամանակ, քանի դեռ ադենոհիպոֆիզից լյուտեինացնող հորմոնի կտրուկ արտազատում չի լինում։ Սրանով ավարտվում է ֆոլիկուլյար փուլը և սկսվում է ձվարանային փուլը։
Ձվազատման փուլ
Դաշտանային ցիկլի մոտավորապես 7-րդ օրը ձևավորվում է դոմինանտ ֆոլիկուլը, որը շարունակում է մեծանալ և արտազատել էստրադիոլ, իսկ մյուս ֆոլիկուլները ենթարկվում են հետզարգացման։ Հասունացած և օվուլյացիայի ենթակա ֆոլիկուլը կոչվում է գրաֆյան բուշտ։ Ձվազատման փուլը տևում է մոտավորապես 3 օր, այս ընթացքում տեղի է ունենում լյուտեինացնող հորմոնի արտազատում։ 36-48 ժամվա ընթացքում տեղի է ունենում լյուտեինացնող հորմոնի մի քանի անգամյա արտազատում և դրա կոնցենտարցիան պլազմայում մեծանում է։ Լյուտեինացնղ հորմոնի արտազատումը նպաստում է ֆոլիկուլի վերջնական հասունացմանը, խթանում է պրոստագլանդինների և պրոտեոլիտիկ ֆերմենտների արտադրությունը, անհրաժեշտ է ֆոլիկուլի պատի պատռման և հասուն ձվաբջջի  դուրս բերման համար։ Այդ ժամանակ նվազում է էստրադիոլի քանակը, որը երբեմն ուղեկցվում է ձվազատման սինդրոմով։ Ձվազատումը սովորաբար տեղի է ունենում լյուտեինացնող հորմոնի մեծ քանակի արտազատումից հետո առաջին 24 ժամվա ընթացքում։ Ձվազատման ընթացքում տեղի է ունենում  5-10 մլ քանակով, ձվաբջիջ պարունակող ֆոլիկուլյար հեղուկի  արտադրում։
Լյուտեինային փուլ
Լյուտեինային փուլը (դեղին մարմնիկի փուլ) ձվազատման և դաշտանային արյունահոսության միջև ընկած ժամանակահատվածն է, որը  բնորոշվում է դեղին մարմնիկի զարգացումով։ Լյուտեինային փուլի տևողությունը 13-14 օր է (± 2 օր)։ Գրաֆյան բշտի պատռվելուց հետո  բջիջներում կուտակվում են լիպիդներ և լյուտեինային պիգմենտ, որով էլ պայմանավորված է նրա դեղին գույնը։ Փոփոխության ենթարկված գրաֆյան բուշտը սկսվում է կոչվել դեղին մամնիկ։ Լյուտեինային փուլի տևողությունը կախված է դեղին մարմնիկի ֆունկցիոնալ շրջանից (10-12 օր), այդ ընթացքում դեղին մարմնիկն արտադրում է  պրոգեստերոն, էստրադիոլ և անդրոգեններ։ Էստրոգենի և պրոգեստերոնի ազդեցությամբ էնդոմետրիումի գեղձերը հասունանում են, ենթարկվում են պրոլիֆերացիայի և սկսում արտադրել սեկրետ (արտազատական փուլ), արգանդը պատրաստվում է բեղմնավորված ձվաբջջի իմպլանտացիային։ Էստրոգենի և պրոգեստերոնի արտադրումն իր գագաթնակետին է հասնում լյուտեինային փուլի կեսերում, և ի պատասխան դրան նվազում է լյուտեինացնող և ֆոլիկուլ խթանող հորմոնների արտադրությունը։
Հղիության առկայության պայմաններում դեղին մարմնիկը սկսում է արտադրել պրոգեստերոն այնքան ժամանակ մինչև ընկերքըը պատռվի և սկսվի պրոգեստերոնի ու էստրոգենի սինթեզը։
Հղիության բացակայության պայմաններում դեղին մարմնիկը դադարում է իր ֆունկցիոնալ գործունեությունը, նվազում է էստրոգենի և պրոգեստերոնի քանակը, որը բերում է էնդոմետրիումի այտուցվածության և նեկրոտիկ փոփոխությունների։ Պրոգեստերոնի քանակի նվազման հետևանքով ուժեղանում է պրոստագլանդինների սինթեզը։ Եթե ձվաբջիջը չի բեղմնավորվում, ապա որոշ ժամանակ անց դեղին մարմնիկը ենթարկվում է , այսինքն քայքայման կամ սեկրետոր խանգարման, և անկարող է դառնում արտազատել պրոգեստերոն և էստրադիոլ։ Լյուտեոլիզի հետևանքով այլևս չի ճնշվում ֆոլիոտրոպ և լյուտեինոտրոպ հորմոնների արտազատումը, բացասկան հետադարձ կապի բացակայության հետևանքով, և այդ հորմոնների սեկրեցիան սկսում է աճել, խթանելով նոր ֆոլիկուլի առաջացումը։ Էստրոգենի և պրոգեստերոնի քանակի նվազումը նպաստում է լյուտեինացնող և ֆոլիկուլ խթանող նոր հորմոնների սինթեզին և նոր մենստրուալ ցիկլի առաջացմանը։
Ծանոթագրություններ
Կատեգորիա:Ֆիզիոլոգիական գործընթացներ Կատեգորիա:Դաշտանային ցիկլ Կատեգորիա:Կանանց առողջություն Կատեգորիա:Կնոջ ներզատական համակարգ
3М8
КС-40 (գլխավոր հրթիռահրետանային վարչություն ինդեքս՝ 3М8, ՆԱՏՈ-ի դասակարգմամբ՝ SA-4A), խորհրդային 2К11 «Կռուգ» զենիթա-հրթիռային կոմպլեքսի զենիթային կառավարվող հրթիռ։
Ստեղծման պատմություն
Հրթիռի մշակումը 2К11 «Կռուգ» զենիթային հրթիռային կոմպլեքսի համար սկսվել է Եկատերինբուրգի ՓԿԲ-8-ում Լ․ Վ․ Լյուլևի ղեկավարությամբ ։ Ն․ Խիտրովի ղեկավարությամբ 1СБ7 կողային սարքավորումների մշակմամբ զբաղվել է Գիտահետազոտական էլեկտրամեխանիկական համալսարանի կոնստրուկտորական բյուրոն։ 1960 թվականին իրականացվել են թռիչքային մեկնարկներ։ 2К11 զենիթային հրթիռային կոմպլեքսի հրթիռը նախնական փորձարկումներին պատրաստ չէր, այդ պատճառով արձակվել են ЗРК С-75 զենիթային հրթիռային կոմպլեքսի կազմի մեջ մտնող В-750 հրթիռները ։ 1962 թվականին հրթիռի օգտագործմանը խոչընդոտող հիմնական խնդիրները վերացվել են․ հետագայում 3М8 զենիթային կառավարվող հրթիռը փորձարկվել է զենիթա-հրթիռային կոմպլեքսի կազմում ։
Կառուցվածքի նկարագրություն
3М8 զենիթային կառավարվող հրթիռը նախատեսված է 2К11 զենիթային հրթիռային կոմպլեքսի կազմում օգտագործվելու համար։ 3М8 հրթիռը ունի երկու աստիճան։ Երկաստիճան կառուցվածքը պայմանավորված է երթային շարժիչի ցածր արագությունների դեպքում աշխատելու անհնարինությամբ։ Երկրորդ աստիճանում տեղադրված է 3Ц4 երթային ուղղահոս օդա-ռեակտիվ շարժիչը։ Աստիճանի կենտրոնական մասում տեղադրված է 150 կգ զանգվածով 3Э26 ռադիոպայթուցիչով և ճնշման օդային ուժակուտակիչի բալոնով 3Н11 բեկորա-ֆուգասային մարտական մասը։ Որպես օքսիդիչ օգտագործվում է օդը, բաքերում տեղավորված է 270 կգ զանգվածով կերոսին և 27 կգ զանգվածով իզոպրոպիլնիտրատ։ Երկրորդ աստիճանի ամբողջական քաշը կազմում է շուրջ 1400 կգ։ Առաջին աստիճանի վրա են գտնվում  4Л11 պայթուցիկ լիցքերով, որոնք կազմված են РСИ-12К բալիստիկական ծանր վառելիքից, 3Ц5 մեկնարկային ծանրավառելիքային հրթիռային շարժիչները՝ նախատեսված մախի թվի մինչև 1,5...2 թափի համար։ Յուրաքանչյուր լիցքի քաշը կազմում է 173 կգ ։
Կառավարումն իրականացվում է Х-անման սխեմայով դասավորված շրջադարձային թևերի միջոցով։ Թևերը հիդրոպնևմատիկ շարժակների շնորհիվ շրջվում են 28° ընդգրկումով։ +-անման սխեմայով դասավորված են կայունացուցիչները։ Շրջադարձային թևով երկրորդ աստիճանի կառուցվածքը մեկնարկային կայանի բարձրացման անկյունների 10-60 աստիճանի դեպքում ապահովում է բավարար ուժ հրթիռի թռիչքի համար։ Հրթիռը թույլ է տալիս 11-45 կմ հեռավորության դեպքում խոցել 3-23,5 կմ բարձրությամբ նպատակակետերը։ Մոդիֆիկացիոն տարբերակներում խոցման գոտին լայնացվել է մինչև 50 կմ առավելագույն հեռավորությամբ, իսկ խոցման բարձրությամբ մինչև 24,5 կմ։ Բացի դրանից, տրվել է հնարավորություն հետապնդող կրակ վարել մինչև 20 կմ հեռավորությամբ։ Զենիթային կառավարվող հրթիռի մեկնարկի նվազագույն սահմանները նույնպես փոքրացվել են․ հեռավորությունը՝ մինչև 6-7 կմ, իսկ բարձրությունը՝ 150 մետր ։
Կռուգ-М
3М8 զենիթային կառավարվող հրթիռի բազայում մշակվել է ոչ միայն ինքնաթիռների, այլ նաև բալիստիկ հրթիռների դեմ պայքարի ունիվերսալ հրթիռներ։ Հրթիռի կառուցվածքի մեջ են ներմուծվել մասնիկներ 3М9 զենիթային կառավարվող հրթիռի ԳԻ-ից, ինչպես նաև տեղադրվել է ուղղորդված գործողությամբ մարտական մաս։ Զենիթային կառավարվող հրթիռը ի վիճակի է խոցել 150 կմ հեռավորությամբ բալիստիկ հրթիռներ։ Սակայն С-300В կոմպլեքսի մշակման աշխատանքների հետ կապված՝ այդ ուղղությամբ աշխատանքները դադարեցվել են։ «Կռուգ-М» անվանումը արդյունքում ստացել է 2К11М զենիթային հրթիռային կոմպլեքսի հակաինքնաթիռային տարբերակը ։
КС-42
М-31 զենիթային հրթիռային կոմպլեքսի ծովային բազավորման համար նախատեսված 3М8 հրթիռի նավային տարբերակը։ Բնութագիրը համապատասխանում է բազային տարբերակին ։
Հրթիռ-թիրախ
1994 թվականին փորձարկվել է 9М316М «Վիրաժ» ռադիողեկավարվող հրթիռ-թիրախը ։
Արտաքին հղումներ
Կատեգորիա:Զենք այբբենական կարգով Կատեգորիա:Զենք
Ռուսաստանի ոսկե օղակ
Ռուսաստանի ոսկե օղակ, գործածվում է նաև Ռուսաստանի ոսկե մատանի անվանումը (Золото́е кольцо́ Росси́и), զբոսաշրջային երթուղի, որն անցնում է Ռուսաստանի եվրոպական մասի հյուսիսարևելյան հատվածում ընկած պատմական, հին քաղաքներով, որոնցում պահպանվել են պատմության ու մշակույթի ինքնատիպ հուշարձաններ, ժողովրդական արհեստների կենտրոններ։
Օղակաձև այդ երթուղու հիմնման գաղափարի և դրան բնորոշող եզրույթի հեղինակը լրագրող և գրական գործիչ Յուրի Բիչկովն է, ով 1967 թվականի նոյեմբեր-դեկտեմբեր ամիսներին «Советская культура» թերթում ռուսական հին քաղաքների մասին ակնարկաշար է լույս ընծայել «Золотое кольцо» ընդհանուր խորագրի ներքո ։ Հետագայում հենց այդ անվանումն էլ շնորհվել է զբոսաշրջային երթուղուն։ «Золотое кольцо России» ապրանքանիշի իրավատերը Պատմության և մշակույթի հուշարձանների պահպանության համառուսական ընկերությունն է (ВООПИК-ը) ։
Ոսկե օղակի մեջ ավանդաբար ընդգրկում են ութ հիմնական քաղաք՝ Սերգիև Պոսադը, Պերեսլավլ-Զալեսսկին, Ռոստովը, Յարոսլավլը, Կոստրոման, Իվանովոն, Սուզդալը, Վլադիմիրը ։ Վերջին շրջանում տարածում են ստացել Մեծ օղակ և Փոքր օղակ ձևակերպումները։ Մեծ օղակի մեջ վերոնշյալների հետ մեկտեղ ներառված են Ալեքսանդրով, Բոգոլյուբովո, Գորոխովեց, Գուս Խրուստալնի, Դմիտրով, Կալյազին, Կիդեկշա, Մոսկվա, Մուրոմ, Միշկին, Պալեխ, Պլյոս, Ռիբինսկ, Տուտաև, Ուգլիչ, Յուրիև Պոլսկի, Շույա և այլ քաղաքներ։
Իդա Կամինսկա
Իդա Կամինսկա (Ida Kamińska, ), լեհ-հրեական դերասանուհի, 1966 թ. ներկայացվել է Օսկար մրցանակի։
Կենսագրություն և կարիերա
Իդա Կամինսկան ծնվել է 1899 թվականի սեպտեմբերի 18-ին Օդեսսայում։ Նրա մայրը՝ Էսթեր Ռոխլ Կամինսկան, կինոյի դերասանուհի էր, իսկ հայրը՝ Աբրամ Իցհակ Կամինսկին՝ թատրոնի դերասան։ Եղբայրը՝ Ժոզեֆ Կամնիսկին երաժիշտ էր։
Թատերական գործունեությունը սկսել է 1904 թվականից, երբ դեռ 5 տարեկան էր ։ Կինոյում առաջին աշխատանքը եղել է 1912 թվականին, այդ ֆիլմում նկարահանվել են նաև նրա մայրն ու քույրը ։ Նկարահանվել է 11 ֆիլմում։ Ամենահայտնի ֆիլմը 1965 թվականին չեխոսլովակյան «Խանութ գլխավոր փողոցում» ֆիլմն էր, որի համար Իդա Կամինսկան ներկայացվել է Օսկարի լավագույն դերասանուհի անվանակարգում։
Վերջին աշխատանքը կինոյում եղել է 1970 թվականին, որից հետո աշխատել է միայն թատրոնում, հյուրախաղերով հանդես գալով շատ երկրներում։
Մահացել է 1980 թվականի մայիսի 21-ին Նյու Յորքում։
Պարգևներ
Իդա Կամինսկին արժանացել է մի շարք լեհական մրցանակների և պարգևների՝ Լեհաստանի Վերածննդի 4-րդ կարգի շքանշան, Աշխատանքային 1-ին և 2-րդ կարգի շքանշան, Լեհաստանի 10-ամյակի և Լեհաստանի 1000 ամյակի շքանշաններ։
Անձնական կյանք
Երկու անգամ ամուսնացած է եղել, ունեցել է 2 երեխա։ Առաջին ամուսինը եղել է լեհ դերասան, ռեժիսոր և թատերական գործիչ Զիգմունդ Տուրկովը, ունեցել են 1 աղջիկ՝ Ռութ Կամինսկա, ով ամուսնացել է ջազ երաժիշտ Էդդի Ռոզների հետ։ Երկրորդ անգամ ամուսնացել է լեհ ռեժիսոր և դերասան Մարիան Մելմանի հետ, ունեցել են մեկ տղա՝ Վիկտոր։
Արտաքին հղումներ
Կատեգորիա:Լեհ դերասանուհիներ Կատեգորիա:Կինոդերասանուհիներ Կատեգորիա:Թատրոնի դերասանուհիներ Կատեգորիա:Լեհ կինոռեժիսորներ Կատեգորիա:Թատերական ռեժիսորներ Կատեգորիա:Իսրայելցի կինոռեժիսորներ Կատեգորիա:Լեհ ռեժիսորներ Կատեգորիա:Լեհ դրամատուրգներ
Յանա Դանիելյան
Յանա Դանիելյան, հայ երաժիշտ, հաղորդավար։
Կենսագրություն
Յանա Դանիելյանը ծնվել է 1988 թվականի հուլիսի 3-ին, Երևան քաղաքում ։ Ամուսինը հաղորդավար Սուրեն Փահլևանյանն է ։
Մասնագիտական կրթությունը ստացել է 2005 թվականին՝ Երևանի Պյոտր Չայկովսկու անվան երաժշտական դպրոցում։ Հետագայում ուսումը շարունակել է Երևանի Կոմիտասի անվան պետական կոնսերվատորիայի դաշնամուրային բաժինում, որն ավարտել է 2011 թվականին։ Ստացել է դաշնակահարուհու որակավորումը։
2007-2010 թվականներին որպես հաղորդավարուհի աշխատել է «Դար 21» հեռուստաընկերությունում, վարել է «Իմիջ կոդ» հաղորդումը։
Արտաքին հղումներ
Կատեգորիա:Հայ հաղորդավարներ Կատեգորիա:Հայ դաշնակահարուհիներ
Պոկեմոնամոլություն
Pokémon Go, բազմաթիվ օգտատերեր ունեցող, իրապատում խաղ Pokémon շարքից։ Ստեղծվել է Niantic ընկերության կողմից և սկզբում թողարկվել է ԱՄՆ-ում, Ավստրալիայում և Նոր Զելանդիայում 2016 թվականի հուլիսի 6-ին iOS և Android օպերացիոն համակարգերի համար։ Թողարկումից հետո ընդամենը մեկ շաբաթվա ընթացքում խաղը մեծ ճանաչում ձեռք բերեց և մեծացրեց խաղը ստեղծող ընկերության` The Pokémon Company-ի շուկայական կապիտալիզացիան 32%-ով, իսկ Nintendo ընկերությանը` 8 միլիարդ դոլարով ։
Խաղի չտեսնված հաջողությունը հանգեցրեց մի ֆենոմենի առաջացմանը, որը կոչվեց պոկեմոնամոլություն ։
Ֆենոմեն
Արդեն մեկ շաբաթ անց խաղը հայտնի դարձավ և բեռնումների մեծ քանակ գրանցվեց։ Google Play-ից բեռնումների քանակը հասավ 10 միլիոնի, իսկ ամբողջ ներբեռնումների քանակն իրականում ավելի շատ էր, քանի որ ոչ հասանելի շրջաններում օգտատերերը հատուկ կերպով այսպես կոչված կոտրված տարբերակներ էին բեռնում։ Ըստ Sensor Tower ընկերության տվյալների` Pokémon Go խաղից օգտվողների` խաղը օգտագործելու միջին տևողությունը օրվա մեջ կազմում էր 33 րոպե։ Դա ավելին է, քան Facebook-ի (22 րոպե), Snapchat-ի (18 րոպե), Twitter-ի (17 րոպե) ամենօրյա միջին օգտագործումը։ Ճիշտ է, այդ թիվը ռեկորդային չէ հեռախոսային հավելվածների համար. Candy Crush Saga և Game of War խաղերը ավելի երկար են օգտագործում ։ Հուլիսի 12-ի դրությամբ Pokémon Go-ի համար միայն iOS օպերացիոն համակարգով և միայն ԱՄՆ-ում ամեն օր կատարվել է 1,6 միլիոն դոլարի գնումներ` ընդ որում խաղացողների միայն 5%-ն են վճարել խաղի համար ։
ԶԼՄ-ներում սկսեցին հայտնվել նորություններ Pokémon Go խաղի հետ կապված տարօրինակ դեպքերի մասին։ Օրինակ` կային պատմություններ ոստիկանների հետ կապված, որոնք աշխատանքային ժամին կանգնել են պոկեստոպներում, ուսանողի մասին, որը չէր դադարել խաղալ նույնիսկ դանակով վնասվածք ստացած ժամանակ կամ Իսրայելի նախագահի մասին, որը գտել էր պոկեմոնին իր սեփական աշխատասենյակում ։ ԱՄՆ-ում հանցագործները օգտագործել են Pokémon Go խաղը իրենց զոհերին գտնելու համար , իսկ ԱՄՆ-ի Վայոմինգ նահանգի բնակչուհին պոկեմոնի որոնումների ժամանակ պատահաբար գետում դիակ է գտել ։
Պատճառներ
Որոշ հոգեբանների կողմից նշվում են մարդկանց` խաղի մեջ ներգրավված լինելու կոնկրետ օգուտներ։ Օրինակ` արևմտյան հայտնի հոգեբան, հոգեբանության դոկտոր Ջոն Գրոխոլը իր բլոգում նշել է, որ խաղի յուրահատկությունն այն է, որ այն սոցիոֆոբիայի և ագորաֆոբիայի տարբեր աստիճաններով տառապող մարդկանց դուրս է հանում իրենց տներից, ստիպում է լքել իրենց կոմֆորտի տարածքից և շփվել շրջապատի մարդկանց հետ։ Իսկ դա իր հերթին բերում է նրանց սոցիալական ադապտացման մակարդակի լավացման։
Բացի այդ, խաղի ընթացքի հաջողությունների մեծամասնությունը պահանջում է ոտքով մեծ տարածությունների հաղթահարում, ինչը լավ ազդեցություն է ունենում խաղացողի առողջության վրա։ Խելախոսների վրա տեղադրված հեռավորության հաշվիչի օգնությամբ խաղին հասանելի է դառնում օգտատերի միջին արագությունը, ինչը թույլ չի տալիս խորամանկություն անել, և ցանկացած տրանսպորտային միջոցի` այդ թվում հեծանիվի օգտագործումը, արգելված է։
Հայտնիության պատճառներից է նաև այն, որ այս խաղը մարդկանց միասին է հավաքում, թույլ է տալիս նոր ծանոթություններ հաստատել և հետաքրքիր ժամանակ անցկացնել։ Pokémon Go-ն դարձավ հավելյալ իրականություն պարունակող հեռախոսային առաջին խաղը, որը հասանելի եղավ մարդկանց լայն շերտերի և չպահանջեց հատուկ ակնոցներ կամ գլխարկներ` հասանելի լինելով բոլոր նրանց, որոնք ունեն խելախոսներ։ Ինչպես նաև Pokémon Go-ն խրախուսում է ավելի ակտիվ կյանք վարել` այդ միջոցով բարելավելով խաղացողների առողջությունը ճանապարհորդելու եղանակով ։ Այդ ժամանակ նաև մեծանում է հետաքրքրվածությունը հասարակական վայրերի հանդեպ, ինչպիսիք են գրադարանները և թանգարանները, որտեղ գտնվում են խաղի վիրտուալ արարածները  .:
Խաղի քննադատություն
Մի շարք միություններ և կազմակերպություններ դեմ են արտահայտվել Pokémon Go-ի օգտագործմանը հատուկ վայրերում։ Օրինակ` Վաշինգտոնում հոլոքոսթի հուշարձանը և Վիրջինիա նահանգի Արլինգթոն քաղաքի ազգային գերեզմանը հայտարարություն-խնդրանքով են հանդես եկել՝ հարգանք ցուցաբերել և պոկեմոններ չբռնել իրենց տարածքներում։ ԱՄՆ-ի ազգային պարկերի ծառայությունը հորդորել է այցելուներին վայելել բնության գեղեցկությունը` վիրտուալ արարածներ բռնելու փոխարեն ։
Բուժում
Սանկտ Պետերբուրգում խաղամոլներին պատրաստվում են բուժել հատուկ կենտրոններում ։
Ծանոթագրություններ
Կատեգորիա:Pokémon Go
Քլարկ շրջան (Այովա)
Քլարկ շրջան (Clarke County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.116 կմ² է, բնակչությունը՝ 9.286 մարդ (2010 թ. տվյալներով)։ Շրջկենտրոնն է Օսեոլա բնակավայրը։ Կազմավորվել է 1846 թ.։
Կատեգորիա:Այովայի շրջաններ
Նիժնիե Կարամալի (գյուղ, Ստերլիբաշևսկի շրջան)
Նիժնիե Կարամալի (Нижние Карамалы, Түбәнге Ҡарамалы), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 36 մարդ։
Ելեցկի (գյուղ, Ելեցկի շրջան)
Ելեցկի (Елецкий (Совхоз Елецкий)), գյուղ Ռուսաստանի Լիպեցկի մարզի Ելեցկի շրջանի կազմում։
Բնակչությունը 2008 թվականին գրանցված տվյալներով կազմում էր 761 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Ելեցկի շրջանի բնակավայրեր
(4190) Կվասնիցա
(4190) Կվասնիցա (Kvasnica), աստերոիդ աստերոիդների հիմնական գոտում։ Հայտնաբերվել է 1980 թվականի մայիսի 11-ին Լադիսլավ Բրոժեկի կողմից Կլետում ։
Միջին հեռավորությունը Արեգակից կազմում է 2,611718 ա. մ., առավելագույնը մոտենում է 2,1737 ա. մ. հեռավորության վրա և հեռանում 3,0498 ա. մ. ։ Արեգակի շուրջ մեկ ամբողջական պտույտ է կատարում 1541,66 երկրային օրվա ընթացքում, իր ուղեծրով շարժվելով միջինում 0,233515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,96° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Լադիսլավ Բրոժեկի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոմինֆորմ
Կոմունիստական և աշխատավորական կուսակցությունների տեղեկատվական բյուրո, առավել հայտնի է Կոմինֆորմ հապավված անվանմամբ (Информационное бюро коммунистических и рабочих партий, Коминформ կամ Коминформбюро), միջազգային կոմունիստական շարժման պաշտոնական կենտրոնական կազմակերպություն, որը գործել է 1947-ից մինչև 1956 թվականը ։ Կոմինֆորմը Եվրոպայի մարքիստական-լենինյան կուսակցությունների վերպետական դաշինք, որն ստեղծվել է սառը պատերազմի առաջին տարիներին Խորհրդային Միության ղեկավարությամբ նրանց գործունեությունը համակարգելու, Երկրորդ համաշխարհային պատերազմի տարիներին ԽՍՀՄ-ի հետ ժամանակավորապես դաշնակցած Ամերիկայի Միացյալ Նահանգների և Մեծ Բրիտանիայի ծավալած գործունեությանը հակակշռելու նպատակով, մասնավորապես՝ ի հակակշիռ Մարշալի պլանի իրագործման։ Ստալինիզմի ավարտի հետ՝ Կոմինֆորմն էլ 1956 թվականին փաստացի դադարեցրել է իր գործունեությունը։
Կայտանովկա (գյուղ, Դերաժնյայի շրջան)
Կայտանովկա (Кайтанівка), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Կայտանովկա գյուղում բնակվում էր 245 մարդ։ Բնակավայրը զբաղեցնում է 1201 կմ² տարածք։ Բնակչության խտությունը կազմում էր 204 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր